دقیانوس

وَقٗیَنُوس یا دقیانوس یا دَقْیُوس(، قیصر ڈِیسِیس ) دراصل ایک رومن شہنشاہ تھا جو حضرت عیسیٰ علیہ السلام کے کوئی 200 برس بعد حکمران ہوا۔ اس نے 249 ء سے 251 ء تک سلطنت روما پر فرمانروائی کی ہے اور مسیح علیہ السلام کے پیروؤں پر ظلم و ستم کرنے کے معاملہ میں اس کا عہد بہت بد نام ہے۔اس وقت اکثریت عیسائی مذہب اختیار کر چکی تھی اور لوگ رومی دیوی دیوتاؤں اور بت پرستی سے بیزار ہو چکے تھے۔ دقیانوس نے بزور طاقت زبردست رومن مذہب اور بت پرستی کو رائج کرنا چاہا۔ اسی کے زمانے میں اصحاب کہف کا واقعہ بھی پیش آیا۔ اصحاب کہف دقیانوس کے خوف سے ہی غار میں چھپ گئے تھے۔ عام فہم زبان میں دقیانوس پرانی اور قدیم سوچ کے انسان کو کہا جاتا ہے۔ دقیانوس نے کیونکہ ایک متروک اور جہالت بھرے مذہب کو دوبارہ لاگو کرنا چاہا تھا اس لیے اس کا نام ایک محاورہ یا پہچان بن گیا ایسے لوگوں کے لیے کہ جو پرانی اور جاہلانہ رسموں اور سوچ کے حامی ہوتے ہیں۔

 حوالہ جات 

زمرہ:251ء کی وفیات
زمرہ:جنگ میں قتل ہونے والے رومی شہنشاہ
زمرہ:تیسری صدی کے رومی شہنشاہ
زمرہ:معبود رومی شہنشاہ
زمرہ:201ء کی پیدائشیں
زمرہ:شاہی رومی قونصل
زمرہ:تیسری صدی کے بحران
زمرہ:رومی فراعنہ
زمرہ:ایلیریائی شہنشاہ
زمرہ:موئسیا
زمرہ:اولین مسیحیوں پر مظالم
زمرہ:رومی سلطنت کے سینیٹر
زمرہ:تیسری صدی کے حکمران